Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: támogatásokról szóló 12/2001. (I. 31.) Korm. rendelet
Paragraph Index: 430

2. Kamat és kamatjellegû ráfordítás összesen E tételcsoportban kell kimutatni a hitelintézet passzív bankmûveletek után elszámolt kamat és kamatjellegû ráfordításait. Külön-külön kell feltüntetni a betételhelyezésbõl és hitelnyújtásból, az értékpapír ügyletekbõl származó kamat és kamatjellegû ráfordításokat, továbbá az olyan pénzügyi mûveletekhez kapcsolódó jutalék ráfordításokat, amelyekhez kamatkiadás is kapcsolódik. (Kamatjellegû jutalék ráfordításnak számolható el többek között a rendelkezésre tartási jutalék, a kezelési költség, a folyósítási jutalék, a váltó leszámítolási díj, illetve kamat, a faktordíj, illetve kamat, az Szkr. 22. § a szerinti határidõs fedezeti ügyleteknél felmerülõ, a tárgyévi eredményben ilyen címen figyelembe vehetõ kamat- és árfolyam-különbözetbõl származó, kamatként elszámolt ráfordítás.) A 21. Betétek kamat és kamatjellegû ráfordítása, valamint a 22. Hitelintézetektõl származó bankközi betét kamat és kamatjellegû ráfordítása sorok a Felügyeleti mérleg vonatkozó forráscsoportjához tartozó – ügylettípus szerint részletezett – ráfordításokat tartalmazzák. A 23. Felvett hitelek kamat és kamatjellegû ráfordítása a Felügyeleti mérleg Felvett hitelek soraiban található forrásokkal kapcsolatos ráfordításokat, a 24. Értékpapírok kamat és kamatjellegû ráfordítása sor a saját kibocsátású – a részletezés szerinti – értékpapírok után térített és térítendõ kamatokat, és ilyen jellegû ráfordításokat tartalmazza. A 25. Hátrasorolt kötelezettségek kamat és kamatjellegû ráfordítása sorban kell jelenteni az alárendelt, illetve 2005/171/II. szám kiegészítõ alárendelt kölcsöntõkeként kapott hitelek után elszámolt kamatokat. A 26. Egyéb kamat és kamatjellegû ráfordítás sor mindazokat a kiadásokat tartalmazza, amelyek ügylettípusok szerint külön soronként nem kerültek részletezésre, de a hitelintézetnek (a Felügyeleti mérleg többi eszköz sorában kimutatott tételeibõl) ilyen jellegû kiadása származik. Itt kell szerepeltetni – ha más kamatráfordítás sorba nem sorolható – az Szkr. 2. § (19) bekezdés szerinti kamatarbitrázs célú fedezeti ügyletekhez kapcsolódó, árfolyamkülönbözetbõl adódó kamatjellegû ráfordítást – amennyiben az ráfordításként jelentkezik – (Szkr. 22. § szerint), továbbá a kamatswapok nettó ráfordításként jelentkezõ eredményét (Szkr. 23. § (6) bekezdése szerint).

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes